b'\n_START_ARTICLE_\nMGMT\n_START_SECTION_\nOracular Spectacular (2006)\n_START_PARAGRAPH_\nLeta 2006, ko so izdali prvi album Oracular Spectacular, ki je vseboval deset skladb, sta glasbenika prejela klic iz odbora Columbia Records, reko\xc4\x8d da jim je v\xc5\xa1e\xc4\x8d njuna glasba. Mislila sta, da gre za \xc5\xa1alo. Po izidu albuma sta igrala ve\xc4\x8dinoma kot predskupina za nekaj priznanih izvajalcev in skupin, med drugimi tudi za Radiohead in Paula McCartneya, ki je priznal, da je njihov obo\xc5\xbeevalec in si \xc5\xbeeli v prihodnosti z njimi tudi sodelovati.\n_START_SECTION_\nCongratulations (2010)\n_START_PARAGRAPH_\nNjihov drugi album je Congratulations, ki je bil izdan 13. aprila 2010. Na tem albumu so izdali \xc5\xa1tiri nove single, 9. marca 2010 pa je MGMT izdal pesem Flash Delirium, ki je na voljo za brezpla\xc4\x8den prenos na njihovi spletni strani. Od 20. marca pa je njihov celoten album mo\xc5\xbeno poslu\xc5\xa1ati na njihovi uradni spletni strani. Naslednje leto je skupina imela ob\xc5\xa1irno turnejo, gostovala je na \xc5\xa1tevilnih televizijskih oddajah in razprodala do takrat njihov najve\xc4\x8dji koncert. Avgusta so sodelovali na Festivalu Coachella v Kaliforniji, ki vsako leto privabi okoli 120.000 obiskovalcev.\n_START_SECTION_\nMGMT (2012)\n_START_PARAGRAPH_\nJanuarja 2012 je skupina potrdila, da delajo na novem albumu z naslovom MGMT in da je Andrew VanWyngarden napisal \xc5\xbee pet pesmi._NEWLINE_Po izidu njihovega prvega albuma so se \xc4\x8dlani, ki so nastopali na koncertih poleg skupine, pridru\xc5\xbeili \xc5\xa1e snemanjem v studijih. To so bili basist Matthew Asti, kitarist James Richardson in bobnar Will Berman.'